แต่ก็ไม่ได้ทานยาคุมเพิ่มไปอีก วันถัดไปก็กินยาคุมตามปกติ แล้วอีก 24 วันถัดไปก็มีเพศสัมพันธ์ ประสิทธิภาพยาคุมจะลดลงไหม จะท้องไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ซึ่งความสำคัญคือการกินยาคุมต่อเนื่องกันทุกวัน ถ้ามีการกินยาคุมไป แล้วอาเจียนออกมาภายในประมาณ 1 ชั่วโมง อาจมีความจำเป็นต้องกินยาคุมชดเชยไปอีก 1 เม็ด หากไม่ได้กินชดเชย อาจจะเท่ากับว่ายาเม็ดนั้นไม่ได้มีประสิทธิภาพอย่างเต็มที่ค่ะซึ่งในตอนนี้ที่ไม่สามารถกินชดเชยใดๆได้แล้ว อาจจะต้องสังเกตรอบเดือนเอา ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป